Here is a page extracted from Wikipedia that may contain CSS, HTML, and a lot of unformatted text.

Title: Glera
Content: Una glera (d'o latín <GLAREA) ye una aria a on se son acumulatas as piedras y ruellos de forma superficial en o terreno, a sobén perque han estato arrocegatos dica astí per un curso d'augua u bien arrullatos en ixe puesto per a mar.

En aragonés, en os lugars que no tienen garra río u curso d'augua cabaloso en a comarca, o termin glera a sobén tamién s'emplega ta cualsiquier puesto do los cantals bi sigan acumulatos de traza natural (en contraposición con as torrocatas, que dimanan d'estorrocar-se las construccions humanas) y s'emplega ta referir-se a las tarteras d'a montanya. Ixe uso segundo se puet considerar una adaptación per contimparanza con as gleras fluvials y no pas un termino especifico, perque ta ixo se conoixe en tot lo Pireneu a parola «tartera» que ye un termino mes achustato.

Se veiga tamién
Ruello de glera
Liena u lempa
Lera
Lastra

Referencias

Vinclos externos

Toponimia
Cheografía
Sedimentos
Cheodinamica externa